สาวเบียร์ช้าง

สาวเบียร์ช้าง  เป็นสตูดิโออัลบั้มลำดับที่ 22 ของวงคาราบาว  ออกจำหน่ายเดือนธันวาคม พ.ศ. 2544   ซึ่งอยู่ในช่วงที่ทางวงมีอายุ 20 ปี และเป็นช่วงที่รัฐบาลสมัยทักษิณ ชินวัตร มีนโยบายให้ปิดสถานบริการกลางคืนตามเวลากำหนด ทำให้คนทำงานกลางคืนเดือดร้อนกันถ้วนหน้า ด้วยเหตุนี้ทางวงจึงได้แต่งเพลง "ปุระชัยเคอร์ฟิว" ขึ้นมา  นอกจากนี้ยังมีเพลงที่ไว้อาลัยเหตุการณ์ตึกถล่มที่เวิลด์เทรดเซ็นเตอร์ สหรัฐอเมริกา ในเพลง "เดือน 9 เช้า 11"    และเพลงที่แต่งขึ้นเพื่อสดุดีผู้กล้าหาญของชาติไทย คือ "ดาวแห่งโดม" และ "นางสาวสยาม"   

อัลบั้มชุดนี้เป็นอัลบั้มภาคปกติชุดเดียวของวงที่ผลิตโดย บริษัท "มองโกล"  หลังการแยกตัวจาก กระบือ แอนด์ โค  และออกมาก่อนที่ ยืนยง โอภากุล จะทำธุรกิจเครื่องดื่มคาราบาวแดง และทางวงจะกลับไปผลิตผลงานในอัลบั้มถัดไปกับ "วอร์เนอร์ มิวสิก (ประเทศไทย)"   โดยเป็นอัลบั้มเพียงชุดเดียวที่ใช้ชื่อยี่ห้อสินค้าสนับสนุนของคาราบาว คือ เบียร์ช้าง มาเป็นส่วนหนึ่งของชื่ออัลบั้ม โดยอัลบั้มนี้ถูกวิพากษ์วิจารณ์ว่าวงเน้นทำเพลงเพื่อประชาสัมพันธ์ผู้สนับสนุนหลักมากกว่าการทำเพลงให้ผู้ฟังได้ฟังแบบอัลบั้มก่อน ๆ

 รายชื่อเพลง 

 สมาชิกในวง 
 ยืนยง โอภากุล 
 ปรีชา ชนะภัย 
 เทียรี่ เมฆวัฒนา 
 อนุพงษ์ ประถมปัทมะ
 ลือชัย งามสม 
 ขจรศักดิ์ หุตะวัฒนะ 
 ชูชาติ หนูด้วง 
 ศยาพร สิงห์ทอง 
 เทพผจญ พันธุ์พงษ์ไทย

 อื่นๆ
 อัลบั้มชุดนี้ยังได้สมาชิกคาราบาวในยุคคลาสสิกไลน์อัพมาร่วมงานด้วย คือ อ.ธนิสร์ ศรีกลิ่นดี โดยเป่าขลุ่ยในเพลง เดือนแรม ซึ่งร้องโดย เทียรี่ เมฆวัฒนา
 คาราบาวแต่งคำร้องและทำนองทั้งหมด ยกเว้นคำร้องเพลงชื่อเดียวกับอัลบั้มซึ่งแต่งโดย ณรงค์ ยืนยงภูมิเสรี 
 เป็นอีกหนึ่งอัลบั้มที่มีการใช้ทีมคอรัสหญิงมาร่วมร้องประสานเสียง 
 ภายในปกอัลบั้ม ไม่มีเครดิตการเล่นเบสขณะบันทึกเสียงของอ๊อด - อนุพงษ์ ประถมปัทมะ แต่คนที่เล่นเบสแทนคือ เทียรี่ เมฆวัฒนา และ หมี - ขจรศักดิ์ หุตะวัฒนะ อีกทั้งยังได้นักดนตรีนอกวงอย่าง สุเทพ ปานอำพัน (เอ็ดดี้ จากวง ซูซู) และ ROY BONES มาร่วมด้วย ถึงแม้จะไม่ได้ร่วมบันทึกเสียงในชุดนี้ แต่อ๊อดก็ยังคงร่วมทัวร์คอนเสิร์ตกับวงในขณะที่กำลังโปรโมทอัลบั้ม
 ก่อนจะเป็นอัลบั้มสาวเบียร์ช้าง ได้มีการผลิตซิงเกิลอัลบั้มจำนวน 3 เพลงออกวางตลาดก่อน ซึ่งมีเพลง ปุระชัยเคอร์ฟิว , น้ำตานกเค้าแมว และ อดติ๊บอดตาย โดยใช้ชื่อบนปกว่า ปุระชัยเคอร์ฟิว เนื่องในโอกาสครบรอบ 20 ปี ของวงคาราบาว

 อ้างอิง 

แหล่งข้อมูลอื่น
 http://www.carabao.net/Song/songDetails.asp?SongNumber=1&AlbumNumber=23 

 ดูเพิ่ม 
 คาราบาว
 เบียร์ช้าง

 ส่วนเกี่ยวข้อง 
 วินาศกรรม 11 กันยายน พ.ศ. 2544
 ปุระชัย เปี่ยมสมบูรณ์
 ปรีดี พนมยงค์
 นางสาวสยาม

หมวดหมู่:อัลบั้มเพลงของคาราบาว
หมวดหมู่:อัลบั้มเพลงในปี พ.ศ. 2544